Ολιβιέ Ζιρού

Ο **Ολιβιέ Ζιρού** (γαλλικά: *Olivier Giroud*, [γαλλική προφορά: *[[ΔΦΑ|ɔlivje ʒiʁu]]*], γεννήθηκε 30 Σεπτεμβρίου 1986) είναι Γάλλος επαγγελματίας ποδοσφαιριστής. Αγωνίζεται ως κεντρικός επιθετικός στη Λιλ. Διεθνής με την Εθνική Γαλλίας από το 2011 μέχρι το 2024, όταν αποσύρθηκε από την εθνική, είναι ο πρώτος σκόρερ της όλων των εποχών.

Ξεκίνησε την επαγγελματική του καριέρα στην Γκρενόμπλ Φουτ 38 το 2005. Μετά από δύο σεζόν ως αναπληρωματικός, παραχωρείται με τη μορφή δανεισμού στην ΦΚ Ιστρ, ομάδα της Νασιονάλ. Με τις εμφανίσεις του εκεί τραβά το ενδιαφέρον της Τουρ ΦΚ, όπου και υπογράφει την επόμενη σεζόν έχοντας ακόμη καλύτερη απόδοση εκεί. Μετά από μια εξαιρετική σεζόν το 2009-2010, μεταγράφεται στη Μονπελιέ ΣΚ το 2010. Οι εμφανίσεις του με την ομάδα της περιοχής του Ερώ είχαν ως αποτέλεσμα την κλήση του στην Εθνική Γαλλίας το 2011.

Έχει μόλις έναν τίτλο στη συλλογή του, αυτόν του πρωταθλητή Γαλλίας που κατέκτησε το 2012 με τη Μονπελιέ ΣΚ. Σε ατομικό επίπεδο, αναδείχθηκε πρώτος σκόρερ του πρωταθλήματος της Λιγκ 2 το 2010 και πρώτος σκόρερ της Λιγκ 1 το 2012. Αγωνίστηκε ως βασικός στο Παγκόσμιο Κύπελλο του 2018 κατακτώντας τον τίτλο.

## Καριέρα σε συλλόγους
### Το ξεκίνημα στην Ιζέρ
Προερχόμενος από τα "σπλάχνα" της Γκρενόμπλ Φουτ 38, ο Ολιβιέ Ζιρού καλείται το 2001 στην Εθνική Γαλλίας U-16, μαζί με τον Γιοάν Γκουρκύφ. Έχοντας γίνει επαγγελματίας με την ομάδα του το 2005, μπαίνει τις περισσότερες φορές ως αλλαγή στο τέλος των αγώνων και σπανίως χρησιμοποιείται ως βασικός.

Μετά από δύο σεζόν στην ομάδα της Ιζέρ, ο αριστεροπόδαρος επιθετικός παραχωρείται με τη μορφή δανεικού στην ΦΚ Ιστρ η οποία αγωνίζεται στη Νασιονάλ. Πετυχαίνοντας 14 τέρματα στη διάρκεια της σεζόν 2007-2008, αποκτάται με μεταγραφή την επόμενη σεζόν από την Τουρ ΦΚ, που μόλις είχε ανέβει στη Λιγκ 2.

#### Η καθιέρωση στη Λιγκ 2
Στις 21 Οκτωβρίου 2008, πετυχαίνει τα δύο πρώτα του τέρματα με τη φανέλα της Τουρ ΦΚ απέναντι στην ΡΚ Λανς, στο Σταντ ντε λα Βαλέ ντυ Σερ. Στις 3 Ιανουαρίου 2009, πετυχαίνει τέσσερα τέρματα επί της ΣΣ Ζαν ντ'Αρκ στη φάση των 32 του Κυπέλλου Γαλλίας (7-1). Στις 18 Σεπτεμβρίου 2009, πετυχαίνει και πάλι τέσσερα γκολ στη διάρκεια της 7ης αγωνιστικής της Λιγκ 2 απέναντι στην ΑΚ Αρλ-Αβινιόν (4-2).

Αναδεικνύεται στην αρχή της σεζόν 2009-2010, όντας ένας από τους καλύτερους σκόρερ της Λιγκ 2, με 13 γκολ σε 16 αγώνες. Οι εμφανίσεις του έχουν σαν αποτέλεσμα το ενδιαφέρον πολλών ομάδων της Λιγκ 1 για την περίπτωσή του.

Στη διάρκεια του χειμερινού *mercato*, δέχεται προτάσεις από πολλές γαλλικές και βρετανικές ομάδες. Καθώς η ομάδα του επιθυμούσε να τον δει να τελειώνει τη σεζόν στην Τουραίν, απορρίπτει πρόταση της Σέλτικ Γλασκώβης. Στις 25 Ιανουαρίου επισημοποιείται η μεταγραφή του στη Μονπελιέ ΣΚ, όπου υπογράφει συμβόλαιο διάρκειας 3,5 ετών με την ομάδα του γαλλικού νότου, η οποία θα τον παραχωρήσει ως δανεικό στην ομάδα της Τουρ ώστε να τελειώσει εκεί τη σεζόν. Το κόστος της μεταγραφής ανέρχεται στα δύο εκατομμύρια ευρώ. Τελικά τελειώνει τη σεζόν ως ο πρώτος σκόρερ της Λιγκ 2 με 21 τέρματα, και ψηφίζεται καλύτερος παίκτης του πρωταθλήματος για τη σεζόν 2009-2010 από τους συναδέλφους του, με την ευκαιρία των Trophées UNFP du football.

#### Το πέρασμα στη Λιγκ 1
Η καλή του σεζόν στη Λιγκ 2 ξυπνά την περιέργια των γαλλικών ΜΜΕ, και διάφορα άρθρα γράφονται σχετικά με αυτόν στη διάρκεια του καλοκαιριού του 2010. Το περιοδικό *[[France Football]]* τον περιγράφει « ταυτοχρόνως δυνατό και λεπτό », ενώ διαθέτει « ένα διαβολικό έλεγχο της μπάλας και ένα σωματικό παιχνίδι, χωρίς να προπαθεί να κρύψει κάποια άνεση στο παιχνίδι του. Το παιχνίδι του με το κεφάλι είναι τρομακτικό χάρη στο ύψος του αλλά και χάρη στο εξαιρετικό του *timing* και στην εξαιρετική του αλτηκότητα. Παρά το μεγάλο ύψος του, αυτό δεν το κάνει πιο δυσκίνητο. Παρόλα αυτά του λείπει η εκρηκτικότητα, ενώ πρέπει να βελτιώσει την ταχύτητα με την οποία "εκτελεί" και να βελτιωθεί στο πλασάρισμά του στο γήπεδο, στις κινήσεις του και στην τακτική ».*

Ο Ολιβιέ Ζιρού πετυχαίνει τέρμα στο πρώτο του μόλις αγώνα με τα χρώματα της νέας του ομάδας στα προκριματικά του [[Γιουρόπα Λιγκ 2010-2011]] απέναντι στην [[Γκιόρι ΕΤΟ ΦΚ]]. Παρά μια νίκη με 1-0 στην [[Ουγγαρία]], η γαλλική ομάδα αποκλείεται στη διαδικασία των πέναλτι στον επαναληπτικό αγώνα. Στις [[18 Ιανουαρίου]] [[2011]], στη διάρκεια του ημιτελικού του [[Κύπελλο Γαλλίας|Κυπέλλου Γαλλίας]], ο Ολιβιέ Ζιρού δίνει την πρόκριση στη [[Μονπελιέ ΣΚ]] σημειώνοντας γκολ με κεφαλιά στην παράταση με αντίπαλο την [[Παρί Σεν Ζερμέν]]. Ακόμη 6η τον Απρίλιο, η Μονπελιέ τελικά ηττάται στον τελικό από την Ολιμπίκ Μαρσέιγ και τελειώνει το πρωτάθλημα με στην απογοητετική 14η θέση, παρά τα 12 τέρματα του Ζιρού.

Στις [[15 Οκτωβρίου]] 2011, ο Ολιβιέ Ζιρού σημειώνει το πρώτο του χατ-τρικ στη [[Λιγκ 1]] απέναντι στην [[Ντιζόν ΦΚΟ]]. Θα το επαναλάβει στις [[26 Νοεμβρίου]] στην έδρα της [[Σοσό Μονμπελιάρ]]. Επιβεβαιώνει την εξαιρετική του κατάσταση από την επόμενη κιόλας αγωνιστική στο [[Σταντ ντε λα Μοσσόν]], σημειώνοντας ένα γκολ και μοιράζοντας τρεις ασίστ απέναντι στην [[ΦΚ Λοριάν]].

=== Άρσεναλ ===
Στις 26 Ιουνίου του 2012, ο Ζιρού πήρε μεταγραφή στην [[Άρσεναλ]], με ένα μακρόχρονο συμβόλαιο το οποίου οι αποδοχές πιστεύεται ότι αγγίζουν τα 12,4 εκατομμύρια ευρώ. Μετά από δύο επιτυχημένες σεζόν, ωστόσο, ανανεώνει το συμβόλαιο του, στις 30 Σεπτεμβρίου του 2014 (έως το 2018), μέσω το οποίου λάμβανε 80.000 λίρες εβδομαδιαίως.

=== Τσέλσι ===
Τον Ιανουάριο του 2018 υπέγραψε στην Τσέλσι. Εκεί κατέκτησε το [[Κύπελλο Αγγλίας (ποδόσφαιρο ανδρών)|Κύπελλο Αγγλίας]] το 2018 και το [[ΟΥΕΦΑ Τσάμπιονς Λιγκ|Τσάμπιονς Λιγκ]] το 2021. Eπίσης, κατέκτησε το 2019 και το [[ΟΥΕΦΑ Γιουρόπα Λιγκ|Γιουρόπα Λιγκ]]. Την σεζόν που κατέκτησε το Γιουρόπα Λιγκ, ο Ζιρού βγήκε και πρώτος σκόρερ της διοργάνωσης με 11 γκολ.

== Διεθνής καριέρα ==
Στις 3 Νοεμβρίου 2011, καλείται για πρώτη φορά από τον [[Λοράν Μπλαν]] στην [[Εθνική Γαλλίας (ποδόσφαιρο ανδρών)|Εθνική Γαλλίας]] για τους δύο φιλικούς αγώνες απέναντι σε [[Εθνική ΗΠΑ (ποδόσφαιρο ανδρών)|ΗΠΑ]] και [[Εθνική Βελγίου (ποδόσφαιρο ανδρών)|Βέλγιο]]. Στις [[11 Νοεμβρίου]], μπαίνει στον αγωνιστικό χώρο στο 59ο λεπτό στη θέση του Κεβίν Γκαμεϊρό απέναντι στις [[Εθνική ΗΠΑ (ποδόσφαιρο ανδρών)|ΗΠΑ]] και σημειώνει έτσι την πρώτη του συμμετοχή στους *Bleus''. Στις 29 Φεβρουαρίου 2012, πετυχαίνει το πρώτο του τέρμα με την Εθνική Γαλλίας απέναντι στη Γερμανία.

Στις 15 Μαΐου 2012, καλείται σε μια μεγάλη λίστα του Λοράν Μπλαν με σκοπό τη συμμετοχή στην προετοιμασία της Εθνικής Γαλλίας ενόψει του Ευρωπαϊκού Πρωταθλήματος του 2012. Στις 29 Μαΐου επιβεβαιώνεται πως θα βρίσκεται στην 23μελή αποστολή που θα πάρει μέρος στο Ευρωπαϊκό Πρωτάθλημα Ποδοσφαίρου 2012. Κατόπιν, αγωνίστηκε με την εθνική Γαλλίας σε τρία συνεχή Παγκόσμια Κύπελλα.

Στις 4 Δεκεμβρίου του 2022 άνοιξε το σκορ στο παιχνίδι της Γαλλίας με την Πολωνία για τους «16» του Παγκοσμίου Κυπέλλου του 2022 και έγινε ο πρώτος σκόρερ όλων των εποχών των «τρικολόρ» με 52 γκολ, ξεπερνώντας τον Τιερί Ανρί.

## Δείτε επίσης

* Κατάλογος κορυφαίων διεθνών σκόρερ ποδοσφαίρου ανδρών ανά χώρα
* Κατάλογος ποδοσφαιριστών ανδρών με 50 ή περισσότερα διεθνή γκολ

## Παραπομπές


## Εξωτερικοί σύνδεσμοι

*  
*Official website
*Arsenal profile
*
*
*

Κατηγορία:Γάλλοι ποδοσφαιριστές
Κατηγορία:Ποδοσφαιριστές Μονπελιέ ΕΣΚ
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές ΦΚ Ιστρ
Κατηγορία:Ποδοσφαιριστές Γκρενόμπλ Φουτ 38
Κατηγορία:Ποδοσφαιριστές Τουρ ΦΚ
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:FIFA Century Club
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Ιππότες της Λεγεώνας της Τιμής
Κατηγορία:Ποδοσφαιριστές Μέιτζορ Λιγκ Σόκερ
Κατηγορία:Ποδοσφαιριστές Λος Άντζελες ΦΚ